
IGNALINOS RAJONO SAVIVALDYBĖS MERAS

POTVARKIS
DĖL MEDŽIOJAMŲJŲ GYVŪNŲ DAROMOS ŽALOS PREVENCINIŲ PRIEMONIŲ VERTINIMO DARBO GRUPĖS SUDARYMO IR MEDŽIOJAMŲJŲ GYVŪNŲ DAROMOS ŽALOS PREVENCINIŲ PRIEMONIŲ VERTINIMO DARBO GRUPĖS REGLAMENTO PATVIRTINIMO

2024 m. spalio 1 d. Nr. V1-373
Ignalina

[bookmark: n_0]Vadovaudamasis Lietuvos Respublikos vietos savivaldos įstatymo 25 straipsnio 5 dalimi, 27 straipsnio 2 dalies 26 punktu, Lietuvos Respublikos savivaldybių aplinkos apsaugos rėmimo specialios programos įstatymo 4 straipsnio 1 dalies 3 punktu, Finansinės paramos medžiojamųjų gyvūnų daromos žalos prevencinėms priemonėms diegti Ignalinos rajono savivaldybėje teikimo tvarkos aprašo, patvirtinto Ignalinos rajono savivaldybės tarybos 2024 m. rugsėjo 10 d. sprendimu Nr. T-223 ,,Dėl Finansinės paramos medžiojamųjų gyvūnų daromos žalos prevencinėms priemonėms diegti Ignalinos rajono savivaldybėje teikimo tvarkos aprašo patvirtinimo“, 2 dalimi,  atsižvelgdamas į Ignalinos rajono savivaldybės mero 2024 m. rugsėjo 17 d. raštą Nr. R2-1622 ,,Dėl asmenų delegavimo“ ir į Ignalinos rajono savivaldybės administracijos direktoriaus 2024 m. rugsėjo 23 d. raštą Nr. V12-930 ,,Dėl asmenų delegavimo į darbo grupę“:
1. S u d a r a u Medžiojamųjų gyvūnų daromos žalos prevencinių priemonių vertinimo darbo grupę (toliau – Darbo grupė):
1.1. Jolanta Cicėnienė, Ignalinos rajono savivaldybės administracijos Socialinės paramos ir kaimo reikalų skyriaus vedėjo pavaduotoja, Darbo grupės pirmininkė;
1.2. Auksė Luneckienė, Ignalinos rajono savivaldybės administracijos Socialinės paramos ir kaimo reikalų skyriaus vyresnioji specialistė, Darbo grupės sekretorė, Darbo grupės narė;
1.3. Regina Gudelienė, Ignalinos rajono savivaldybės administracijos Finansų valdymo ir apskaitos skyriaus vedėja, Darbo grupės narė;
1.4. Marytė Petkūnienė, Ignalinos rajono savivaldybės administracijos Komunalinio ūkio ir turto valdymo skyriaus vyriausioji specialistė (ekologė), Darbo grupės narė;
1.5. Valdas Talačka, Ignalinos rajono savivaldybės administracijos Teisės ir civilinės metrikacijos skyriaus vyresnysis specialistas, Darbo grupės narys;
1.6. Seniūnijos, kurioje bus įdiegtos prevencinės priemonės, seniūnas, Darbo grupės narys.
2. T v i r t i n u Medžiojamųjų gyvūnų daromos žalos prevencinių priemonių vertinimo darbo grupės reglamentą (pridedama).
3. P r i p a ž į s t u netekusiais galios:
3.1. Ignalinos rajono savivaldybės administracijos direktoriaus 2007 m. kovo 14 d. įsakymą Nr. V2-140 ,,Dėl Ignalinos rajono savivaldybės medžiojamųjų gyvūnų daromos žalos miškui prevencijos priemonių vertinimo komisijos darbo reglamento patvirtinimo“.
[bookmark: n_1]3.2. Ignalinos rajono savivaldybės administracijos direktoriaus 2021 m. gruodžio 3 d. įsakymą Nr. VT-730 ,,Dėl Ignalinos rajono savivaldybės medžiojamųjų gyvūnų daromos žalos miškui prevencijos priemonių vertinimo komisijos sudarymo“ su visais pakeitimais. 
Šis potvarkis gali būti skundžiamas Ignalinos rajono savivaldybės merui (Laisvės a. 70, 30122 Ignalina) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

PATVIRTINTA
Ignalinos rajono savivaldybės mero 
2024 m. spalio 1 d. potvarkiu Nr. V1-373

MEDŽIOJAMŲJŲ GYVŪNŲ DAROMOS ŽALOS PREVENCINIŲ PRIEMONIŲ VERTINIMO DARBO GRUPĖS REGLAMENTAS

I SKYRIUS
BENDROSIOS NUOSTATOS

1. Medžiojamųjų gyvūnų daromos žalos prevencinių priemonių vertinimo darbo grupės reglamentas (toliau – Reglamentas) nustato Medžiojamųjų gyvūnų daromos žalos prevencinių priemonių vertinimo darbo grupės (toliau – Darbo grupė) funkcijas, teises, pareigas ir darbo organizavimo tvarką.
2. Darbo grupės sudėtį ir Reglamentą potvarkiu tvirtina Ignalinos rajono savivaldybės meras.
3. Darbo grupė savo darbe vadovaujasi Lietuvos Respublikos įstatymais, Lietuvos Respublikos Vyriausybės nutarimais, Ignalinos rajono savivaldybės mero potvarkiais, kitais teisės aktais ir Reglamentu.

II SKYRIUS
DARBO GRUPĖS FUNKCIJOS

4. Darbo grupė:
4.1. atlieka gautų paraiškų vertinimą, ar skirti finansinę paramą už medžiojamųjų gyvūnų daromos žalos prevencinių priemonių įdiegimo darbus, ir priima sprendimą dėl paramos suteikimo;
4.2. teikia Ignalinos rajono savivaldybės merui Darbo grupės posėdžių protokolus.

III SKYRIUS
DARBO GRUPĖS TEISĖS IR PAREIGOS

. Darbo grupė, vykdydama jai pavestas funkcijas, turi teisę:
5.1. gauti iš savivaldybės administracijos, valstybės tarnautojų ar darbuotojų, dirbančių pagal darbo sutartis, ar kitų institucijų / organizacijų informaciją, reikalingą klausimams nagrinėti ir protokolui teikti;
5.2. kviesti į savo posėdžius savivaldybės administracijos valstybės tarnautojus, atsakingus darbuotojus ar kitus asmenis, galinčius pateikti Darbo grupei reikalingą informaciją ar paaiškinimus;
5.3. vykti į patikrinimo vietą ir apžiūrėti patikrinimo objektą bei apklausti atsakingus asmenis.
6. Darbo grupė privalo:
6.1. vykdyti Reglamente nustatytas funkcijas;
6.2. vykdydama pavestas funkcijas ir užduotis, laikytis įstatymų ar kitų teisės aktų reikalavimų;
6.3. neatskleisti su svarstytais klausimais susijusios informacijos, jei jos atskleidimas prieštarauja įstatymams.

IV SKYRIUS
DARBO GRUPĖS DARBO ORGANIZAVIMAS

7. Darbo grupei vadovauja ir darbą organizuoja Darbo grupės pirmininkas (toliau – pirmininkas).
8. Pirmininkui nedalyvaujant, Darbo grupė išsirenka posėdžio pirmininką iš Darbo grupės narių.
9. Darbo grupės sekretoriui nedalyvaujant, Darbo grupė išsirenka posėdžio sekretorių iš Darbo grupės narių.
10. Darbo grupės veiklos forma – posėdžiai. Darbo grupės posėdžiai organizuojami pagal poreikį. Prireikus gali būti išvažiuojamasis Darbo grupės posėdis į patikrinimo vietą.
11. Darbo grupės posėdis yra teisėtas, jeigu jame dalyvauja daugiau kaip pusė Darbo grupės narių.
12. Darbo grupė sprendimus priima balsų dauguma. Balsams pasiskirsčius po lygiai, lemia Darbo grupės pirmininko balsas. Surašomas protokolas, kurį pasirašo visi posėdyje dalyvavę Darbo grupės nariai.

V SKYRIUS
BAIGIAMOSIOS NUOSTATOS

13. Darbo grupės nariai, priimdami sprendimus, turi būti objektyvūs ir nešališki: negalėdami nešališkai priimti sprendimo, turi nusišalinti nuo sprendimo priėmimo.
14. Darbo grupės nariai, pažeidę  Reglamentą, atsako įstatymų nustatyta tvarka.

__________________________________________


image1.png




